
Бүген Татарстан Республикасы Президенты Рөстәм Миңнеханов Гомумроссия халык фронты активы белән очрашты. Очрашуда катнашучылар дәүләт сәясәтенең өстенлекле юнәлешләре һәм гражданнарны борчый торган мәсьәләләр турында сөйләштеләр. Әңгәмәнең төп темалары Интернет челтәрендә балалар медиакуркынычсызлыгы һәм җәяүлеләр күперләрендәге эшләми торган лифтлар булды.

Язгы кыр эшләренә әзерлек кысаларында Татарстан Республикасы авыл хуҗалыгы предприятиеләрен язгы чәчү эшләрен уздыру өчен банклар, кредит оешмалары тарафыннан акчалар белән тәэмин итү эшен активлаштырырга кирәк.

Бүген бу хакта Татарстан Республикасы Президенты Рөстәм Миңнеханов Татарстан Республикасы Авыл хуҗалыгы һәм азык-төлек министрлыгының йомгаклау коллегиясендә хәбәр итте.

Коллегия утырышы «Казан ярминкәсе» күргәзмә үзәгендә узды, төп нотык белән Татарстан Республикасы Премьер-министры урынбасары-Татарстан Республикасы авыл хуҗалыгы һәм азык-төлек министры Марат Әхмәтов чыгыш ясады. Коллгеия эшендә шулай ук Татарстан Республикасы Муниципаль берәмлекләр советы рәисе Минсәгыйт Шакиров, Татарстан Республикасы буенча Баш федераль инспектор Ренат Тимерҗанов һәм башкалар катнашты.

Татарстан Республикасында 2016 елда авыл хуҗалыгы җыелма продукциясе күләме барлык категория хуҗалыкларда 238,6 млрд. сум тәшкил иткән, чагыштырма бәяләүдә үсеш – 105%. Бүген бу хакта Авыл хуҗалыгы һәм азык-төлек министрлыгының йомгаклау коллегиясендә Татарстан Республикасы Премьер-министры урынбасары-Татарстан Республикасы авыл хуҗалыгы һәм азык-төлек министры Марат Әхмәтов хәбәр итте.

Коллегия утырышы 2016 елда агросәнәгать комплексы эше йомгакларына һәм 2017 елга бурычларга багышланды һәм «Казан ярминкәсе» күргәзмә үзәгендә узды.

Чарада Татарстан Республикасы Президенты Рөстәм Миңнеханов катнашты.

Чара башланганчы, Рөстәм Миңнеханов, Марат Әхмәтов һәм башка рәсми затлар бу көннәрдә узучы Идел буе агросәнәгать форумы кысаларында оештырылган күргәзмәләр экспозициясе белән таныштылар.

Бүген Татарстан Республикасы Президенты Рөстәм Миңнеханов агросәнәгать комплексы эшенә багышланган ике тематик күргәзмә экспозицияләре белән танышты.

Идел буе агросәнәгать форумы кысаларында "Казан ярминкәсе" КҮ территориясендә «Агрокомплекс: Интерагро. Анимед. Идел буе фермеры» 20 нче халыкара махсуслаштырылган күргәзмә һәм «Волгапродэкспо» 17 нче махсуслаштырылган күргәзмә тәкъдим ителде. Әлеге форум - Татарстан Республикасы һәм Идел буе өчен аеруча әһәмиятле чараларның берсе.

Павильоннар алдында заманча авыл хуҗалыгы техникасы - тракторлар, комбайн, туфрак эшкәртү һәм чәчү техникасы, ашлыккиптергечләр, терлекчелек фермалары өчен техника һәм башкалар тәкъдим ителгән иде.

Бүген Татарстан Республикасы Президенты Рөстәм Миңнеханов Россия Федерациясе илкүләм гвардия гаскәрләренең Идел буе округы командующие Александр Порядин белән очрашты.

Очрашуда катнашучылар халыкның иминлеген тәэмин итү һәм законлылыкны һәм хокук тәртибен ныгыту өлешендә хезмәттәшлекне үстерүнең киләчәк адымнары турында фикер алыштылар.

Искәртәбез, генерал-лейтенант Александр Порядинны Россия Федерациясе илкүләм гвардия гаскәрләренең Идел буе округы командующие итеп билгеләү турында үткән елның октябрендә мәгълүм булды.

Бөгелмә районы Татарстанның нефть тармагы үсешенә зур өлеш кертә. Бу хакта бүген Татарстан Республикасы Премьер-министры вазифаларын башкаручы Алексей Песошин Бөгелмә районы советының XII сессиясендә хәбәр итте.

Бүген Икътисадны модернизацияләү һәм Россияне инновацион үстерү буенча РФ Президенты каршындагы Совет президиумы утырышын Россия Федерациясе Хөкүмәте Рәисе Дмитрий Медведев уздырды.

Чара «Сколково» инновацион үзәгендә (Мәсәкү өлкәсе) барды.

Утырышта Татарстан Республикасы Президенты Рөстәм Миңнеханов да катнашты.

Татарстан Республикасы Авыл хуҗалыгы һәм азык-төлек министрлыгының йомгак коллегиясе Татарстан Республикасы Хөкүмәте порталында онлайн режимда тапшырылачак.

Трансляция интернет челтәреннән файдаланучылар өчен Татарстан Республикасы Хөкүмәте рәсми порталының төп битендә мөмкин булачак (www.prav.tatarstan.ru)

Татарстанда “Халык контроле” системасына поликлиника һәм хастаханәләрдә хезмәт күрсәтү сыйфатына зарланып язылган мөрәҗәгатьләр саны арткан. 2016 елда системага бу категория буенча 717 мөрәҗәгать килгән.

Бу хакта бүген ТР Министрлар Кабинетында узган брифингта Татарстан Республикасында кеше хокуклары буенча вәкил Сария Сабурская хәбәр итте.

Бүген Татарстан Республикасы Президенты Рөстәм Миңнеханов Мәскәүгә эш сәфәре кыла.

Сәфәренең төп максаты – Икътисадны модернизацияләү һәм Россияне инновацион үстерү буенча РФ Президенты каршындагы Совет президиумы утырышында катнашу.

Искәртәбез, Рөстәм Миңнеханов Икътисадны модернизацияләү һәм Россияне инновацион үстерү буенча РФ Президенты каршындагы Совет президиумы составына керә (РФ Президентының 2016 елның 22 ноябрендәге №616 Указы нигезендә).
Рәсми Татарстан